6 Ahase o ne a swa ka 746 B.C.E., mme morwawe e bong Hesekia o ne a nna kgosi mo boemong jwa gagwe ka nako e batho ba Juda ba neng ba humanegile e bile ba le bokoa semoyeng. Fa Hesekia yo o neng a sa ntse a le mosha a simolola go busa, o ne a tla simolola ka go dira eng? A o ne a tla tsosolosa maemo a a phutlhameng a ikonomi ya naga ya Juda? Nnyaa. Hesekia e ne e le monna wa semoya, modisa yo o tshwanetseng wa setšhaba sa gagwe. Se a neng a se dira pele, e ne ya nna go tsosolosa kobamelo ya boammaaruri le go dira gore setšhaba seo se se tlhogoethata se boe se nne le kamano e e molemo le Jehofa. Fa Hesekia a sena go tlhaloganya se Modimo a neng a ikaeletse gore a se dire, o ne a tsaya dikgato tse di botlhale. Ruri o re tlhometse sekao se se molemo!—2 Ditir. 29:1-19.